paragraph_text: Vjeruje se da su prvi čokoladni napitak načinile Maye prije 2000 godina. Napitak je postao popularan u Europi nakon otkrića Novog svijeta, a od tada je postupak pripravljanja tog napitka prošao mnogobrojne izmjene. Danas se vruća čokolada konzumira širom svijeta, a pripravlja se na različite načine. U Italiji se, na primjer, često pripravlja vrlo gusta vruća čokolada zvana cioccolata densa, dok je u SAD uobičajena razrijeđena vruća čokolada.